《送莫万安》
宋代·赵蕃

西江十一州，我所历者半。
纷纷墨绶徒，十有九顽懦。
使者金闺彦，用意人物中。
见我辄询我，称旨不数公。
我时官白下，与公未相识。
何以知其然，鸡犬相接迹，
无何困流转，卒岁下风趋。
看其日所为，自喜言不诬。
人皆竭民脂，我独求民瘼。
上官虽喑呜，民气得和乐。
体用夫何如，动静惟以诚。
夫岂今人欤，古人斯与并。
朝廷重县令，不减用儒盛。
六察与郎官，迁除匪他径。
公行始发轫，九万当自兹。
侍从近臣间，况复多己知。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。